Երևանի և Մարսելի միջև համագործակցության առաջին համաձայնագիրը կնքվել է 1992թ. հունիսի 25-ին, այնուհետև 1994թ. հունվարի 21-ին Մարսելում թարմացվել է: Նույն թվականին կնքվել է համագործակցության ևս մեկ համաձայնագիր Երևանի քաղաքապետարանի, ՀՀ առողջապահության նախարարության և Մարսելի հիվանդանոցների բարեգործական միության միջև: 2001թ. հոկտեմբերի 26-ին Երևանում վերակնքվել է համագործակցության համաձայնագիր: Առողջապահության բնագավառում առանձնակի սերտ կապեր են հաստատվել ԵՊԲՀ-ի և Մարսելի երկու համալսարանների միջև: